jkorsvik/nowiki_second_scrape_merged huggingface dataset:
Nord Aviation

Nord-Aviation (norsk: «Nordlig Luftfart») var en fransk statlig produsent av fly og missiler. Det ble grunnlagt 1. oktober 1954 etter oppkjøpet av SFECMAS (Société française d'étude et de construction de matériels aéronautiques spéciaux) som ble gjort av SNCAN (Société nationale de constructions aéronautiques du Nord). Selve navnet Nord er også brukt som et generisk navn for å vise til flytypen Nord Pingouin.
Selskapet var basert i det sentrale Frankrike, ved siden av Bourges lufthavn, i departementet Cher. I 1970 ble Nord Aviation slått sammen med Sud Aviation for å lage Société nationale d'industrie aérospatiale (SNIAS), som senere ble omdøpt til Aérospatiale.


== Produkter og samarbeid ==
Nord 262
Transall C-160 gjennom joint-venturet Transall
Exocet-missiletDaværende Bölkow (tysk firma) og Nord Aviation samarbeidet også for å erstatte det eldre SS.11-panservernmissilet som var i bruk i begge land med det som ble missilet Euromissile HOT samt Roland-luftvernmissilet. Et par år senere fusjonerte Bölkow inn i MBB mens Nord Aviation fusjonerte inn i Aérospatiale. Disse to firmaene dannet så senere selskapet Euromissile for å utvikle og produsere missilene MILAN, Roland og HOT. Aérospatiale og MBB (gjennom sitt moderselskap DASA) fusjonerte til EADS i år 2000. Missilproduksjonen til EADS ble så året etter fusjonert i selskapet MBDA.


== Eksterne lenker ==
Christian Evensen

Christian Evensen var en norsk friidrettsutøver som konkurrerte i diskoskast. Han vant diskoskast under NM i friidrett 1897 med 50,87 meter foran Karl O. Olsen, som vinner de to påfølgende mesterskapene. Evensen representerte Kristiania IF i Oslo.


== Eksterne lenker ==
Artikkelen har ingen egenskaper for sportsdatabaser i Wikidata
WOW Linux

WOW Linux er en tidligere sørkoreansk linuxdistribusjon som var basert på Red Hat Enterprise Linux, og som rettet seg mot næringslivet. Distribusjonen benyttet skrivebordsmiljøene GNOME og KDE, vindusbehandleren Window Maker, og støttet datamaskinarkitekturen 32-biter x86.
Versjon 6.1 Plus ble lansert 27. mars 2000. Siste versjon var 7.3 ParanR2, som ble lansert 15. september 2002.


== Eksterne lenker ==
WOW Linux ved DistroWatch
Oscar Olsen

Oscar Olsen eller Oskar Olsen er navnet til flere personer:

Oscar Olsen (overlege) (1908-2004)
Oscar Olsen (diskoskaster), norgesmester 1900
Oscar Olsen (fagforeningsmann)
Oskar Olsen - skøyteløper (1857-1956)
Edvard Moe

Edvard Moe var en norsk friidrettsutøver som konkurrerte i diskoskast. Han vant diskoskast under 1901. Han vant med 27,18 meter med høyre hånd og 28,39 meter med venstre hånd, 55,57 meter sammenlagt. Han representerte Trondhjems IF.


== Referanser ==


== Eksterne lenker ==
Artikkelen har ingen egenskaper for sportsdatabaser i Wikidata
Jonas Lie (friidrettsutøver)

Jonas Lie (født 8. juni 1885, død 9. august 1968) var en norsk friidrettsutøver som konkurrerte i spyd og diskos. Han vant diskos i NM i friidrett 1909 med det middelmådige resultatet 60,13 (sammenlagt kast med høyre og venstre hånd). Han representerte Sportsklubben Snøgg.


== NM-medaljer ==


== Referanser ==
David Lingmerth

David Lingmerth (født 22. juli 1987) er en svensk profesjonell golfspiller på PGA-touren og Europatouren.


== Karriere ==
Lingmerth ble profesjonell i 2010 etter å ha spilt universitetsgolf for University of West Florida og University of Arkansas. Etter noen mislykkede forsøk på kvalifiseringsskolen, kvalifiserte han seg for PGA-touren i 2013 ved å komme på 10.-plass på pengelisten på Web.com Tour. I sin andre konkurranse på PGA-touren kom han på delt andreplass etter å ha tapt i omspill om seieren med to andre spillere.


== Meritter ==


=== Seire på PGA-touren ===
2015 Memorial Tournament


=== Seire på Web.com Tour ===
2012 Neediest Kids Championship


== Referanser ==


== Eksterne lenker ==
(en) David Lingmerth – Olympedia 
(en) David Lingmerth – Sports-Reference (OL-resultater – arkivert) 
(sv) David Lingmerth – Sveriges olympiske komité 
(en) David Lingmerth – PGA-touren 
(en) David Lingmerth – Verdensrankingen
Nesskogen idrettspark

Nesskogen idrettspark er en idrettspark på Nesbrygga øst på Nøtterøy i Færder kommune i Vestfold. 
Idrettsparken består av to fotballbaner med kunstgress, en fotballbane med naturgress, sandbane for håndball og vollyball, et friidrettsanlegg, et lek- og aktivitetsområde som inkluderer styrke- og lekeapparater, og to klubbhus. Parken benyttes til organisert idrett og uorganisert trening, mosjonering og lek.  
Hovedbanen eies av Nøtterøy Idrettsforening. Den øvrige grunnen i idrettsparken eies av Færder kommune. Lek- og aktivitetsområde ble opprettet i samarbeid med Bergan Vel-forening. 
Hele idrettsparken står til idrettslagets disposisjon, og benyttes av idrettsforeningas fotball- og friidrettsgruppe. Tidligere har det på anlegget også vært håndballbane og to tennisbaner.
Idrettsparken utgjør kjernen i Nesskogen, et idyllisk skogsområde som brer seg fra Nesbrygga mot øst til Knarberg i vest. Et bredt nettverk av gang- og skogsstier i området benyttes hyppig av mosjonister og turgåere.


== Referanser ==


== Eksterne lenker ==
Nesskogen idrettspark hos Norges Fotballforbund
Magnhildås

Magnhildås er en ås ved Hella på Nøtterøy i Færder kommune i Vestfold. Den befinner seg vest for Borgheim, og like sørvest for åsen ligger Nøtterøy golfbane og Sande. Gamle Hellavei går over den nordvestlige delen av åsen. Magnhildås' høyeste punkt er på 53 meter over havet.


== Referanser ==
Datainnbrudd

Et datainnbrudd er en uberettiget inntrengning i et datasystem for å skaffe seg tilgang til beskyttet informasjon. Man kan skaffe seg uberettiget tilgang på mange forskjellige måter, for eksempel ved å misbruke passord (som kan være fremskaffet gjennom sosial manipulering) eller utnytte sikkerhetshull (som kan være skapt gjennom dataangrep).Tapte eller stjålne datamaskiner, mobiltelefoner eller minnepinner utgjør en stor risiko for datainnbrudd.Datainnbrudd er en form for datakriminalitet – kriminalitet som begås ved utnyttelse av informasjonsteknologi. Det kan også være en del av krigføring, kjent som datakrigføring.
Datainnbrudd er ikke det samme som hacking. En hacker er en meget dyktig programmerer, uavhengig om han eller hun bruker disse kunnskapene til å begå datainnbrudd.


== Referanser ==
Friidrett under Sommer-OL 2016 – Lengdehopp menn

Friidrettsøvelsen Lengdehopp menn ved Sommer-OL 2016 vil ble avholdt den 12. og 13. august på Olympiastadion i Rio de Janeiro.Norge var ikke representert i øvelsen.


== Resultater ==


=== Kvalifisering ===
Kvalifiseringskrav: Utøverne som klarte direktekvalifiseringskravet på 8,15 m (Q) eller var blant de tolv beste kvalifiserte (q) til finalen.


=== Finale ===


== Referanser ==
Kriminalteknikk

Kriminalteknikk er vitenskapelige metoder for undersøkelse av åsted, spor og spormateriale med tanke på å klarlegge hendelsesforløpet for en straffbar handling, brann eller ulykke, å belyse årsaken og å identifisere en eventuell gjerningsperson. Kriminalteknikk er en historisk naturvitenskap, idet forholdet som det er spørsmål om allerede er skjedd. Det innebærer at en i nåtiden søker å finne ut hvordan hendelsen skjedde i fortiden, ut fra etterlatte spor.


== Kriminalteknikere ==

Kriminaltekniker er en yrkestittel innen politiet. En kriminalteknikers hovedoppgave er å søke etter, sikre og dokumentere spor som kan knytte en gjerningsperson til et straffbart forhold, eller bekrefte eller avkrefte et hendelsesforløp.
Kriminalteknikere i Norge er politiutdannet, men har tilleggsutdanning ut over Politihøgskolens grunnutdanning. En kriminalteknikers arbeid foregår både ute i felt, og på laboratorium. 
Kriminalteknikere har kompetanse innenfor et bredt spekter av sporsikring, og benyttes ofte på åsted for grovere kriminalitet slik som drap, voldtekter, grove narkotikaforbrytelser m.m. Kriminalteknikere søker etter, og samler spor som: 

Fingeravtrykk
DNA (blod, epitel, sæd, spytt)
Blodsportolking
Skytevåpen (balistikk, våpenets funksjonalitet, sammenlikning av prosjektiler opp i mot våpen m.m.)
Overflatespor (fottøyavtrykk, verktøyspor)
Kjemiske spor (brennbare væsker ifbm. brann, eksplosiver m.m)


== Se også ==
Kriminalpoliti
Kriminaltekniker
Politietterforsker


== Referanser ==
Cabo das Correntes

Cabo das Correntes er et nes i Inhambane-provinsen i Mosambik. Det ligger ved den sørlige inngangen til Mosambikkanalen, på 23°55′36″S 35°31′48″Ø
Cabo das Correntes var historisk beetraktet som en av de mest skremmende hindringer for seilskutene i  Det indiske hav. Det er oppkalt etter en eksepsjonelt rask sørlig havstrøm (portugisisk: corrente) som passerer her, en del av Mosambik-strømmen, som danner virvelstrømmer ved dette neset. Det er også et sted vinden er istand til å produsere uforutsigbart kraftige vindkast og virvelvinder.
Middelalderens dhower fra Kilwa-sultanatet på den østafrikanske kysten seilte sjelden (om noen gang) forbi dette neset, noe som gjorde neset til det sydligste endepunkt for swahilikulturen. Lokale legender sa at neset var bebodd av havfruer som lokket uheldige sjømenn inn i døden.

I det 16. århundre var det flere portugisiske skip som under forsøk på å seile gjennom Mosambikkanalen kom for nær kysten og fikk problemer med å passere Cabo das Correntes. Mest kjent er Vasco da Gama, som i januar 1498 ble den første europeiske kaptein til å forsøke å seile forbi, ble tvunget sørvestover til Inharrime. Seiling fra nordøst var enda mer farlig, fordi vindhastigheten ved neset lett kunne kaste et skip hodestups inn i en rekke skjær og utstikkende steiner som karakteriserer denne kyststrekningen. Det er anslått at 30% av skipsforlisene til de portugisiske India-armadaer i det 16. og 17. århundre skjedde her, mer enn noe annet sted. Portugiserne nedla mot slutten av det 16. århundre forbud for tungt lastede (og dermed mindre manøverable) mot å seile i Mosambikkanalen, og påla kapteinene å legge kursen via den «ytre rute» som er øst for Madagaskar, gjennom Maskarenene, for deretter å komme tilbake sør for Madagaskar, og dermed unngå den farlige og raske strømmen i Cabo das Correntes.
Utover i det 17. og 18. århundre gjorde den teknologiske utviklingen seilruten mindre farlig. Det ble utviklet mer pålitelige instrumert for måling av lengdegrad, slik at skip kunne unngå å seile rett ved neset, og i stedet legge en lettere kurs i åpent hav gjennom midten av Mosambikkanalen.


== Referanser ==


== Litteratur ==
Guinote, P. J. A. (1999) "Ascensão e Declínio da Carreira da Índia", Vasco da Gama e en Índia, Lisboa: Fundação Calouste Gulbenkian, 1999, vol. II, pp 7–39. Hentet fra internett-2003
Theal, George McCall (1902) The Beginning of South African History. London: Unwin.
Fagerjordgluntans klage til Kongen 1792

Godseier Coldevin hadde kjøpt rettighetene for Rana etter det såkalte Petter Dass-skjøtet på auksjonen etter Petter Dass d.y. søm døde uten livsarvinger og i 1987 skrev han skjøte til sin sønn på alle Ranagårdene som etter matrikkelutkastet av 1723 var oppført med Kongen som eier samt de gårdene som Petter Dass d.y. hadde tatt initiativet til matrikulering av i 1736.  Skjøtet ble tinglyst, noe som ble diskutert livlig på tinget.  På Fagerjorden i Grønfjelldalen bodde ætlingene etter en av Morten i Vadmelsrullens sønner som i 1705 ble tatt til Kongens hoff og fikk opplæring der, men som mistrivdes og returnerte til Rana.  Faren førte klagen i pennen og samlet underskrifter og stempel fra de berørte og de tre sønnene hans gikk til Bodø for å få amtmannens påtegning.  De ville ikke gjøre samme feil som bøndene hadde gjort i 1731.
Amtmannen beslagla klagen og sendte den til godseier, justisråd og fogd til uttalelse, men fagerjordgluntan tvang frem en avgjørelse ved å gå til fots til Kristiania og derfra med båt til København og etterlyse klagen.  Men kongens kanselli avgjorde at saken måtte avgjøres lokalt.
Klagen og uttalelsene er transkribert av Synnøve Fjellbakk Taftø og er offentliggjort i utredninger for Utmarkskommisjonen for Nordland og Troms (Rana-feltet).
Barnas rettigheter (EP)

Barnas rettigheter er et musikk-EP med Tomas Drefvelin og Redd Barna. EP-en ble utgitt i 2013.


== Sporliste ==
«Barnas rettigheter» (Tomas Drefvelin)
«Barnas rettigheter (karaoke med barnekor)» (Tomas Drefvelin)
«Barnas rettigheter (instrumental)» (Tomas Drefvelin)


== Medvirkende ==


=== Musikere ===
Tomas Drefvelin - sang, piano, gitarer, kor, klapp, programmering, låtskriver, produsent
Johan Klüwer - munnspill
Thomas Støyva - perkusjon
Marius Gengenbach - håndklapp, produsent, tekniker
Tore Bryhni - kor
Astrid Liland - kor
Maria Utheim - kor


=== Barnekoret ===
Tora Bryhni Utheim - kor
Una Bryhni Utheim - kor
Vebjørn Drefvelin - kor
Ingrid Drefvelin - kor
Morten Staveli Steinsholt - kor
Eivind Nordby Overskeid - kor
Line Hille-Dahl Smedbye - kor
Emilie Maria Jebens - kor


=== Øvrige medvirkende ===
Tom Kvålsvoll - mastering
Fem sanger fra Rettighetsslottet

Fem sanger fra Rettighetsslottet er et musikkalbum med Tomas Drefvelin og Redd Barna. Albumet ble utgitt i 2015. På albumet bidrar Linn Skåber, Knut Reiersrud, Tuva Syvertsen og Jon Niklas Rønning på vokal.


== Sporliste ==
«Barnas rettigheter» (Tomas Drefvelin)
«Sko på hodet» (Tomas Drefvelin)
«Trekkoppkrokodille» (Tomas Drefvelin)
«Ropert» (Tomas Drefvelin)
«Jeg snurrer på en globus» (Tomas Drefvelin)
«Barnas rettigheter» (Tomas Drefvelin)
«Sko på hodet» (Tomas Drefvelin)
«Trekkoppkrokodille» (Tomas Drefvelin)
«Ropert» (Tomas Drefvelin)
«Jeg snurrer på en globus» (Tomas Drefvelin)


== Medvirkende ==


=== Musikere ===
Tomas Drefvelin - sang, piano, gitarer, kor, klapp, programmering, låtskriver, produsent
Johan Klüwer - munnspill
Thomas Støyva - trommer, perkusjon
Egil Stemkens - bass, kor
Linn Skåber - sang på Sko på hodet
Knut Reiersrud - sang og munnspill på Trekkoppkrokodille
Tuva Syvertsen - sang og roping på Ropert
Jon Niklas Rønning - sang på Jeg snurrer på en globus
Mikael Lindqvist - tangenter
Brage Rognlien - trombone på Ropert
Lars Nygaard - trekkspill
Marius Gengenbach - håndklapp, produsent, tekniker
Tore Bryhni - kor
Astrid Liland - kor
Maria Utheim - kor


=== Barnekoret ===
Tora Bryhni Utheim - kor
Una Bryhni Utheim - kor
Vebjørn Drefvelin - kor
Ingrid Drefvelin - kor
Morten Staveli Steinsholt - kor
Eivind Nordby Overskeid - kor
Line Hille-Dahl Smedbye - kor
Emilie Maria Jebens - kor
Sofie Sandvik - kor
Julie Møllhausen - kor


=== Øvrige medvirkende ===
Tom Kvålsvoll - mastering


== Referanser ==
Indialantic (Florida)

Indialantic (offisielt kalt Indialantic-By-The-Sea er en by i Brevard County, Florida. Det offisielle navnet er sjelden brukt i uformelt språk. Byen hadde 2 720 innbyggere i den amerikanske folketellingen for 2010. Den er en del av Palm Bay-Titusville-Metropolitan statistisk-område.
Byens navn er et sammensatt ord som er avledet av byens beliggenhet mellom Indian River Lagoon og Atlanterhavet.


== Litt geografi ==
Indialantic ligger på en øy som skiller og beskytter Indian River Lagoon fra Atlanterhavet. Denne øya er om lag 40 km lang og strekker seg sørover fra Cape Canaveral til Sebastian Inlet. Melbourne Causeway forbinder Indialantic med sentrum av byen Melbourne. Indialantic grenser i sør til byen Melbourne Beach.


== Historie ==
1919-21 - Ernest Kouven-Hoven kjøpte det landet som til slutt ble Indialantic, slo seg ned i området, og bygde en trebro  mellom Indialantic og Melbourne (Bro nummer 1).
1920 - Indialantic Hotel ble bygget. Navnet ble senere endret til Tradewinds Hotel. Hotellet lå der nå Sør-Shannon Avenue ligger, den gjeldende adressen til Tradewinds Terrace.
I løpet av 1924 ble Indialantic Casino bygget. Navnet ble senere endret til Bahama Beach Club. Her ligger nå Nance Park.
1941-47 - Trebroen ble erstattet med vindebro. Arbeidet forsinket på grunn av krigen. (Bro nummer 2).
1952 - Indialantic ble grunnlagt med navnet «Indialantic-by-the-sea».
1985 - Moderne bro med forhøyet spenn ble bygget av hensyn til båttrafikken. (Bro nummer 3).


== Referanser ==


== Eksterne lenker ==
(en) Offisielt nettsted 
(en) Indialantic, Florida – kategori av bilder, video eller lyd på Commons
De gjennomførte menns hotell I

De gjennomførte menns hotell I er et musikkalbum med Rex Rudi-vokalist/tegneserieskaper Tomas Drefvelin. Albumet ble utgitt den 14. mars 2016 og er Tomas Drefvelins første soloalbum, albumet er førstedelen i en planlagt trilogi.


== Sporliste ==
«Forspill: Bråket» (Tomas Drefvelin) 3:06
«Hotellet annonserer» (Tomas Drefvelin) 3:40
«Et par» (Tomas Drefvelin) 5:33
«Genetisk resirkulering» (Tomas Drefvelin) 3:59
«Før utstillingen» (Tomas Drefvelin) 3:07
«Edru» (Tomas Drefvelin) 3:30
«Folk ler» (Tomas Drefvelin) 3:04
«Smuler & grut» (Tomas Drefvelin) 5:07
«Menneskesmykke» (Tomas Drefvelin) 3:50
«Enkle tanker» (Tomas Drefvelin) 5:01


== Medvirkende ==


=== Musikere ===
Tomas Drefvelin - sang, gitarer, piano, knips, håndklapp, programmering, kor, låtskriver, arrangement, produsent, tekniker, lydeffekter
Johan Klüwer - munnspill, knips, håndklapp
Marius Gengenbach - gitarer, kor, knips, håndklapp, produsent, tekniker, miksing, lydeffekter
Egil Stemkens - bass, knips, håndklapp
Ola Breidal - bass, gitar, knips, håndklapp
Even Finsrud - trommer, perkusjon, tamburin, knips, håndklapp
Lars Nygaard - bass, trekkspill
Karl Strømme - trompet
Erlend Magnus Barratt-Due Solum - klarinett
Lise Voldsdal - fiolin, kor
Eirik Roald - cello
Elisabeth H. Julton - sang på Menneskesmykke, kor
Tore Bryhni - kor
Tora Bryhni Utheim - kor
Una Bryhni Utheim - kor
Emma Lenander - kor
Ella Fredheim - kor
Julia Wilhelmine Klüwer - kor
Johannes Vincent Meo - kor


=== Øvrige medvirkende ===
Trond Sand - tekniker
Chris Sansom - mastering


== Referanser ==
Marcus Fraser

Marcus Fraser (født 26. juli 1978) er en australsk profesjonell golfspiller på Europatouren, der han har vunnet tre turneringer, og PGA Tour of Australasia.


== Karriere ==
Han avsluttet sin amatørkarriere med deltakelse i lagturneringen Eisenhower Trophy i 2002, der han hadde beste individuelle score, før han ble profesjonell samme år. Han spilte sesongen 2002 på Challenge-touren. I 2003 vant han tre turneringer på en måned på denne touren, deriblant BMW Russian Open, som også telte som seier på Europatouren. Med denne seiren fikk han også spillerett på Europatouren fra sesongen 2004.


== Meritter ==


=== Seire på Europatouren ===
2013 Maybank Championship Malaysia
2010 Ballantine's Championship
2003 BMW Russian Open


=== Seire på Challenge Tour ===
2003 Nykredit Danish Open, Talma Finnish Challenge, BMW Russian OpenLagturneringer:
Som amatør: Eisenhower Trophy 2002 (individuell seier)


== Eksterne lenker ==
(en) Marcus Fraser – Olympedia 
(en) Marcus Fraser – Sports-Reference (OL-resultater – arkivert) 
(en) Marcus Fraser – Australian Olympic Committee 
(en) Marcus Fraser – Europatouren 
(en) Marcus Fraser – Japantouren 
(en) Marcus Fraser – Verdensrankingen 
Profil på europeantour.com
Profil på owgr.com
Cystisomatoidea

Cystisomatoidea  er en overfamilie innenfor infraordenen Physocephalata, en Hyperiidea-gruppe av amfipoder. Den har per 2016 bare en familie og slekt, som ble beskrevet allerede i 1842 og bekreftet under gruppen i 2013. Gruppens arter kjennes fra Gammaridea-arter på avvikende morfologi i halepartiet. Denne gruppens arter er plankton som lever i saltvann, og flere av artene finnes i Nord-Atlanteren.


== Gruppens taksonomi ==
Gruppens taksonomi ble siste gang fullstendig revidert i 2013. En moderne oppdatering av systematikken gis nedenfor i lys av 2013-revisjonen med basis i  WoRMS-databasen.
Rekke: KREPSDYR (Crustacea) - 67 000 arter
KLASSE storkreps (Malacostraca) - +25 000 arter Latreille, 1802
Underklasse Eumalacostraca Grobben, 1892
Overorden Peracarida Calman, 1904
Orden amfipoder (Amphipoda) - 9 000 arter, 1 900 i ferskvann Latreille, 1816
Underorden Hyperiidea - 20 / 23 familier, 233 arter H. Milne-Edwards, 1830
Infraorden Physocephalata
Overfamilie Cystisomatoidea  Zeidler, 2003
Familie Cystisomatidae Willemöes-Suhm, 1875


== Referanser ==


== Eksterne lenker ==
(en) Cystisomatoidea – oversikt og omtale av artene i WORMS-databasen 
(en) Cystisomatoidea hos ITIS 
(en) Cystisomatoidea hos NCBI 
Cystisomatoidea – detaljert informasjon på Wikispecies
Cystisomatidae

Cystisomatidae  er en familie innenfor infraordenen Physocephalata, en Hyperiidea-gruppe av amfipoder. Den har per 2016 bare en slekt, som ble beskrevet allerede i 1842 og bekreftet under gruppen i 2013. Gruppens arter kjennes fra Gammaridea-arter på avvikende morfologi i halepartiet. Denne gruppens arter er plankton som lever i saltvann, og flere av artene finnes i Nord-Atlanteren.


== Gruppens taksonomi ==
Gruppen ble opprettet i 2013.En moderne oppdatering av systematikken gis nedenfor i lys av 2013-revisjonen med basis i  WoRMS-databasen.
Rekke: KREPSDYR (Crustacea) - 67 000 arter
KLASSE storkreps (Malacostraca) - +25 000 arter Latreille, 1802
Underklasse Eumalacostraca Grobben, 1892
Overorden Peracarida Calman, 1904
Orden amfipoder (Amphipoda) - 9 000 arter, 1 900 i ferskvann Latreille, 1816
Underorden Hyperiidea - 20 / 23 familier, 233 arter H. Milne-Edwards, 1830
Infraorden Physocephalata
Overfamilie Cystisomatoidea  Zeidler, 2003
Familie Cystisomatidae Willemöes-Suhm, 1875
Cystisoma Guérin-Méneville, 1842
Cystisoma fabricii  Stebbing, 1888 = Cystisoma coalitum  (Woltereck, 1903) = Cystisoma loveni  (Bovallius, 1889) - New Zealand, Stillehavet, Nord-Atlanteren
Cystisoma gershwinae  Zeidler, 2003 - British Columbia
Cystisoma latipes  Stephensen, 1918= Cystisoma parkinson  Stebbing - Mexicogulfen, Nord-Atlanteren
Cystisoma longipes  Bovallius, 1886 = Cystisoma africanum  K.H. Barnard, 1916 - Australia
Cystisoma magna  Woltereck, 1903 - Indiske hav, New Zealand
Cystisoma pellucida  Willemoes-Suhm, 1874 - New Zealand, Stillehavet, Nord-Atlanteren
Cystisoma neptunus  Guérin-Méneville, 1842 (usikker)
Cystisoma spinosum  Fabricius, 1775 (usikker)


== Referanser ==


== Eksterne lenker ==
(en) Cystisomatidae – oversikt og omtale av artene i WORMS-databasen 
(en) Cystisomatidae i Global Biodiversity Information Facility 
(en) Cystisomatidae hos ITIS 
(en) Cystisomatidae hos NCBI 
Cystisomatidae – detaljert informasjon på Wikispecies
Bryting under Sommer-OL 2016 – Gresk-romersk stil 59 kg

Herrenes 59 kg gresk-romersk stil i bryting under Sommer-OL 2016 ble avholdt i Arena Carioca 2 i Rio de Janeiro den 14. august.Ismael Borrero fra Cuba vant finalen mot Shinobu Ota fra Japan, mens Elmurat Tasmuradov fra Usbekistan og Stig-André Berge fra Norge vant hver sin bronsefinale.


== Resultater ==


=== Øverste halvdel ===


=== Nederste halvdel ===


=== Omkamper ===


=== Finale ===


== Sluttstilling ==


== Referanser ==


== Eksterne lenker ==
(en) 2016 Summer Olympics, Greco-Roman Wrestling 59 kg – kategori av bilder, video eller lyd på Commons